อ็องตวน กรีแยซมาน

อ็องตวน กรีแยซมาน (Antoine Griezmann, pron; เกิด 21 มีนาคม ค.ศ. 1991) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งกองหน้าให้แก่อัตเลติโกมาดริดและทีมชาติฝรั่งเศส กรีแยซมานเป็นที่รู้จักในด้านการควบคุมลูกบอล การเร่งความเร็วได้อย่างรวดเร็ว และการเลี้ยงลูก เขาเคยเล่นใหักับฟุตบอลเยาวชนทีมชาติฝรั่งเศส โดยเป็นตัวแทนแข่งให้กับทีมชาติในรุ่นอายุต่ำกว่า 19 ปี, 20 ปี และ 21 ปี ในปี ค.ศ. 2010 ยังเป็นส่วนหนึ่งของทีมชนะเลิศ ฟุตบอลชิงแชมป์แห่งชาติยุโรปรุ่นอายุต่ำกว่า 19 ปี หลังจากนั้นจึงได้เป็นตัวแทนทีมชาติฝรั่งเศสในการแข่งขันฟุตบอลโลก 2014

**ประวัติ**
กรีแยซมานเป็นลูกครึ่งฝรั่งเศส–โปรตุเกส มีความใฝ่ฝันตั้งแต่เด็กว่าอยากเป็นนักฟุตบอลตามอามารู ลอปึช ผู้เป็นตา ซึ่งเคยเป็นผู้เล่นของปาซุชดึฟึไรรา สโมสรในปรีไมราลีกา ลีกของโปรตุเกส จึงเสนอตัวทดสอบกับหลายสโมสรชั้นนำในฝรั่งเศส เช่น ออแล็งปิกลียอแน, โอแซร์ หรือแซ็งเตเตียน แต่ถูกปฏิเสธทั้งหมดเนื่องจากถูกมองว่ามีรูปร่างเล็กเกินไป จนกระทั่งเอริก โอลฮัตส์ แมวมองของเรอัลโซซิเอดัด เห็นความสามารถในตัวของกรีแยซมานในขณะที่ลงเล่นให้กับสโมสรสมัครเล่นแห่งหนึ่งในกรุงปารีส ขณะที่มีอายุเพียง 13 ปี จึงชวนให้เข้าสังกัดด้วย ซึ่งที่ตั้งของสโมสรอยู่ในแคว้นบาสก์ของสเปน ซึ่งห่างจากบ้านเกิดของกรีแยซมานถึง 500 ไมล์ 
ในตอนแรกกรีแยซมานอาศัยอยู่ในเมืองที่ติดกับชายแดนสเปน เพื่อที่จะเดินทางข้ามพรมแดนไปเรียนหนังสือที่ฝั่งฝรั่งเศส และกลับมาฝึกซ้อมฟุตบอลต่อที่ฝั่งสเปน โดยมีโอลฮัตส์ทำหน้าที่เป็นเหมือนทั้งผู้ปกครองและผู้ฝึกสอนคอยดูแลกรีแยซมานอย่างใกล้ชิด จนกระทั่งกรีแยซมานมีชื่อติดทีมชุดใหญ่ของเรอัลโซซิเอดัดด้วยอายุเพียง 18 ปี และได้ลงเล่นเป็นตัวจริงนัดแรกในเดือนกันยายน ค.ศ. 2009 ก่อนที่ในปี ค.ศ. 2015 จะย้ายไปที่อัตเลติโกเดมาดริดด้วยค่าตัวประมาณ 24 ล้านปอนด์ (ราว 1,200 ล้านบาท) และสร้างชื่อเสียงขึ้นมา และได้ติดทีมชาติฝรั่งเศสชุดใหญ่ในช่วงต้นปี ค.ศ. 2014 โดยก่อนหน้านั้นได้ติดทีมชาติชุดเยาวชนและเลื่อนขึ้นตามอายุขึ้นมาเป็นลำดับ
ในการแข่งขันฟุตบอลชิงแชมป์แห่งชาติยุโรป 2016 ที่ฝรั่งเศสเป็นเจ้าภาพ กรีแยซมานเป็นตัวสำรองที่ถูกเปลี่ยนตัวลงมาในนาทีที่ 68 แทนที่กีงส์แล กอมาน ในนัดที่ 2 ของรอบแรกที่พบกับแอลเบเนีย กรีแยซมานเป็นผู้โหม่งทำประตูให้ฝรั่งเศสขึ้นนำไป 1–0 ในนาทีที่ 90 ซึ่งเป็นช่วงท้ายการแข่งขันแล้ว และกรีแยซมานเป็นดาวซัลโวหรือผู้ที่ทำประตูได้มากที่สุดในการแข่งขันครั้งนี้ ด้วยจำนวน 6 ประตู และได้ติดทีมยอดเยี่ยมประจำการแข่งขัน ถึงแม้ฝรั่งเศสจะได้เพียงแค่รองแชมป์ก็ตาม อีกทั้งยังได้รับเลือกให้เป็นผู้เล่นยอดเยี่ยมประจำการแข่งขันครั้งนี้อีกด้วย

**สถิติ**

**สโมสร**

**ทีมชาติ**

**ประตูในนามทีมชาติ**

**เกียรติประวัติ**
ไฟล์:Antoine Griezmann World Cup Trophy.jpg|thumb|right|135px| กรีแยซมานถือถ้วยรางวัลฟีฟ่าเวิลด์คัพ

**สโมสร**
เรอัลโซซิเอดัด
*เซกุนดาดิบิซิออน: 2009–10
อัตเลติโกเดมาดริด
*ซูเปร์โกปาเดเอสปัญญา: 2014
*ยูฟ่ายูโรปาลีก: 2017–18
*ยูฟ่าซูเปอร์คัพ: 2018
*ยูฟ่าแชมเปียนส์ลีก: รองชนะเลิศ 2015–16
บาร์เซโลนา
*โกปาเดลเรย์: 2020–21

**ทีมชาติ**
ฟุตบอลทีมชาติฝรั่งเศส- ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: ชนะเลิศ 2010- ฟุตบอลชิงแชมป์แห่งชาติยุโรป: รองชนะเลิศ 2016date=March 2022- ฟุตบอลโลก: ชนะเลิศ 2018
*ยูฟ่าเนชันส์ลีก: 2020–21

**ส่วนตัว**
ลาลิกา: ผู้เล่นยอดเยี่ยมประจำฤดูกาล 2015–16
เครื่องอิสริยาภรณ์
*เครื่องอิสริยาภรณ์เลฌียงดอเนอร์ ชั้นอัศวิน: 2018

**อ้างอิง**

**แหล่งข้อมูลอื่น**
 Profile at the FC Barcelona website
*20342
หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:บุคคลจากมากง
หมวดหมู่:นักฟุตบอลชาวฝรั่งเศส
หมวดหมู่:นักฟุตบอลทีมชาติฝรั่งเศส
หมวดหมู่:กองหน้าฟุตบอล
หมวดหมู่:ปีกฟุตบอล
หมวดหมู่:ผู้เล่นในเซกุนดาดิบิซิออน
หมวดหมู่:ผู้เล่นในลาลิกา
หมวดหมู่:ผู้เล่นเรอัลโซซิเอดัด
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ผู้เล่นในชุดชนะเลิศยูฟ่าเนชันส์ลีก